* આના પહેલા સ્ટ્રાવા પોસ્ટમાં લખ્યું તેમ શનિ-રવિ રાઇડ કે રનિંગ કર્યા પછી હું ખોટી કે ભૂલ ભરેલી સ્ટ્રાવા એક્ટિવિટીને શોધવા બેસું છું. આ કામ મને ભોરઘાટ પર સાયકલિંગ કે પછી વિકિપીડિયામાં વેન્ડેલિઝમ થયેલ ફેરફાર પાછો લાવતી વખતે થતા આનંદ જેટલો જ આનંદ આપે છે. આવી સાચી સરકાસ્ટિક મઝા જીવનમાં હોવી જોઇએ. હા, આજે આ પોસ્ટ લખવાનું કારણ એક રનર છે. મેં તેને દોડતા જોયેલ છે. સારો રનર છે, ડોક્ટર છે એટલે એવું નથી કે અભણ છે. બીજા રનર જોડે ખાતરી કરી કે છોકરો છે, સિક્સ પેક્સના ફોટા પણ મૂક્યા છે. પણ, તે સ્ટ્રાવામાં જેન્ડર છોકરી રાખે છે. આ બાબતે તેનું ધ્યાન દોર્યું તો તેણે કહ્યું કે આભાર. પણ હજુ તેણે સુધાર્યું નથી. વેલ, તેની મરજી કે જે બનવું હોય તે બને પણ કેટલીય વુમન્સના રેકોર્ડ ખોટા પડે તે ખોટું કહેવાય!